  vk.com (Светлана Болотникова) Анжелика Тихонова корреспондент Сарапул ёросысь Шевырялово черкогуртын выль нылпи сад усьтӥзы. Отчы 72 пиналъёс ветлозы. Со сярысь элькунысь дышетонъя но тодосъя министр Светлана Болотникова «ВКонтакте» мерлыко вотэсысь бамаз ивортӥз. «Со нылпиослы кулэ луись тӥрлыкен но мебелен тырмытэмын. Ужъюртын крезьгуръя но спортъя залзы, асьсэ прачечнойзы но пӧраськон висъетсы, шудон висъетъёссы, ӟеч азбарзы вань» Светлана Болотникова, Удмуртысь дышетонъя но тодосъя министр Выль нылпи сад Шевыряловоысь школалэн люкетэз луиз. Юртэз 2021-тӥ арын пуктыны кутскизы. Ужъёсты быдэстыны оглом 120 миллион манет котыр коньдон кутӥзы, со пӧлысь 56,4 миллион манетсэ федерал коньдэтысь висъязы. Пусъём, Шевыряловоын 1 сюрс 100-лэсь трос адями улэ, трос гинэ егит семьяос. Выль ужъюртэз усьтыса, черкогуртын нылпи садэ черодэз быдэсак ворсазы. Тодэ вайытом, та нуналъёсы Каракулиноын но выль нылпи сад усьтӥзы.  Тегъёс: Сарапул Удмуртия дӥськут лэсьтӥськон  